दूरदर्शन, चलचित्रों और विज्ञापन आदि में नारी का प्रयोग तो होता था, पर उसे परोसा नहीं जाता था, उसकी गरिमा के अनुरूप ही उसे दिखाया जाता था। पर जब से मोबाइल, इंटरनेट और शिक्षा पर विदेशी प्रभाव हावी हुआ, तब से सारा खेल बिगड़ गया और इन सब चीजों ने नारी को एक भोग्य पदार्थ बना डाला। जहाँ विज्ञापन में नारी को दिखाने की कोई तुक भी नहीं है, वहाँ पर उसके अंग-प्रदर्शन द्वारा लोगों को रिझाया जा रहा है। बिना बात लोगों के अन्दर नारी के प्रति उत्सुकता व कामुकता पैदा की जा रही है। वास्तव में, यही कामुकता आज बलात्कार के रूप में सर्वत्र अपना घिनौना रूप दिखा रही है।